தமிழகத்தில் அரசு ஊழியர்கள், ஆசிரியர்களுக்கு ஏற்கெனவே இருந்த பழைய பென்ஷன் திட்டத்தை மீண்டும் நடைமுறைப்படுத்த வேண்டும் என்பது உள்ளிட்ட கோரிக்கைகளை வலியுறுத்தி அரசு ஊழியர்களும், ஆசிரியர்களும் காலைவரையற்ற வேலை நிறுத்தத்தைத் தொடங்கியுள்ளனர். அரசுத்தரப்பில் அமைச்சர்கள் மற்றும் அதிகாரிகள், 'ஜாக்டோ ஜியோ' அமைப்பின் பிரதிநிதிகளுடன் நடத்திய பேச்சுவார்த்தையில், முழு அளவிலான உடன்பாடு ஏற்படாத நிலையில், ஓரளவு சுமூகப்பேச்சுவார்தை நடைபெற்றிருப்பதாகத் தெரிவித்தனர். இதனை ஏற்றுக்கொள்ள முடியாது என்று தெரிவித்த அந்த சங்கத்தின் உறுப்பினர்கள், தங்கள் அமைப்புக்கு புதிய நிர்வாகிகளை நியமித்து தங்களின் போராட்டத்தை தொடர்ந்து மேற்கொண்டு வருகின்றனர். அரசு ஊழியர்கள், ஆசிரியர்களின் இந்தப் போராட்டத்தால் அரசாங்கப் பணிகளும், அரசுப் பள்ளிகளில் மாணவர்களுக்கான பாடங்களும் முற்றிலும் முடங்கும் அபாயம் ஏற்பட்டுள்ளது. 'அரசின் புதிய ஓய்வூதியத் திட்டத்திற்கு கடும் எதிர்ப்பு எழுந்துள்ள நிலையில், இதற்கும் ஏற்கெனவே இருந்த பென்ஷன் திட்டத்திற்கும் இடையே உள்ள சாதக, பாதகங்கள் என்னென்ன?' என்பது குறித்து ஊழியர் அமைப்பைச் சேர்ந்த பிரதிநிதிகளிடம் விரிவாகப் பேசினோம்.